স্টাফ রিপোর্টার \ সাবেক অর্থমন্ত্রী শাহ এএমএস কিবরিয়া হত্যা মামলায় আরো তিন জনের সাক্ষ্যগ্রহণ করেছেন সিলেট বিভাগীয় দ্রুত বিচার ট্রাইব্যুনালের বিচারক মকবুল আহসান। গতকাল বৃহস্পতিবার দুপুরে সাক্ষ্যগ্রহণ করা হয়। এদিন আদালতে সাক্ষ্য দেন হবিগঞ্জের বাসিন্দা মহসীন মিয়া, জাহেদুর রহমান জাহেদ ও ক্বারী আব্দুস শহীদ। সিলেট দ্রুত বিচার ট্রাইব্যুনালের পিপি কিশোর কুমার কর এ তথ্য নিশ্চিত করেন। তিনি বলেন, মামলার পরবর্তী তারিখ বিকেলে নির্ধারণ করবেন আদালতের বিচারক। সাক্ষ্যগ্রহণের সময় মামলার আসামি সিলেট সিটি করপোরেশনের বরখাস্তকৃত মেয়র আরিফুল হক চৌধুরী ও সাবেক স্বরাষ্টপ্রতিমন্ত্রী লুৎফুজ্জামান বাবর ব্যতীত কারাগারে থাকা ১২ আসামি আদালতের কাঠগড়ায় উপস্থিত ছিলেন। এর আগে বুধবার (০৯ ডিসেম্বর) সাক্ষ্যগ্রহণের দিন ধার্য্য থাকলেও আসামিদের সকলে হাজির না হওয়ায় সাক্ষ্যগ্রহণ হয়নি। গত ২৬ নভেম্বর ...